open-index/open-wikipedia-markdown huggingface dataset:
சத்திரபதி சிவாஜி மகராஜ் வாஸ்து சங்கிரகாலயம்

**சத்திரபதி சிவாஜி மகராஜ் வாஸ்து சங்கிரகாலயம்** என்பது இந்தியாவின் மகாராட்டிர மாநிலத்தின் தலைநகரான மும்பாயில் உள்ள ஒரு அருங்காட்சியகம் ஆகும். வேல்சு இளவரசர் இந்தியாவுக்கு வருகை தந்ததை நினைவுகூருமுகமாக இந்த அருங்காட்சியகம் அமைக்கப்பட்டது இதனால் இதனை **வேல்சு இளவரசர் அருங்காட்சியகம்** என முன்னர் அழைத்தனர். 1907 ஆம் ஆண்டில் அப்போதைய பம்பாய் அரசு இதற்கான கட்டிடத்தைக் கட்டுவதற்காக நிலமொன்றை அருங்காட்சியகக் குழுவுக்கு வழங்கியது. இன்று மகாத்மா காந்தி சாலை என அழைக்கப்படும் சாலையில் அமைந்திருந்த இவ்விடத்தில் கட்டிடமொன்றின் வடிவமைப்புக்காகப் போட்டியொன்று நடத்தப்பட்டது. இதன் முடிவில், ஜார்ஜ் விட்டெட் என்னும் கட்டிடக்கலைஞர், இக் கட்டிடத்தை வடிவமைப்பதாற்காக அமர்த்தப்பட்டார்.

இந்திய-சரசனியக் கட்டிடக்கலைப் பாணியில் அமைந்த இக் கட்டிடம், பல்வேறு பண்பாட்டு அம்சங்களின் ஒரு கலவையாகவும் உள்ளது. வரலாற்றுக்கு முந்தியகாலக் காட்சிப் பொருட்களுக்கான காட்சிக்கூடத்தின் பெரும்பகுதியில், 1922 ஆம் ஆண்டில் சர் ஜான் மார்சல் மேற்கொண்ட அகழ்வாய்வுகளின்போது பெறப்பட்ட பொருட்கள் உள்ளன. இந்திய சிற்றோவியக் காட்சிக்கூடத்தில், சுமார் 100 சிற்றோவியங்கள் உள்ளன. இதன் மூலம் இந்தியாவிலுள்ள மிகச் சிறந்த சிற்றோவியச் சேகரிப்புக்களில் ஒன்றாக இந்து விளங்குகிறது. இந்தக் காட்சிக்கூடத்தில் இந்தியாவில் சிற்றோவியக் கலையின் வளர்ச்சி தொடர்பான விளக்கங்களும் வைக்கப்பட்டுள்ளன.

## இவற்றையும் பார்க்கவும்
* இந்தியாவில் உள்ள அருங்காட்சியகங்கள் பட்டியல்

## வெளியிணைப்புகள்
* பம்பாய்மியூசியம்.ஆர்க் இணையத்தளத்தில் 

பகுப்பு:மகாராட்டிர அருங்காட்சியகங்கள்
மெழுகு உலகம் - மெழுகு அருங்காட்சியகமும் ஓவியக்கூடமும், கோவா

**மெழுகு உலகம் - மெழுகு அருங்காட்சியகமும் ஓவியக்கூடமும், கோவா**, இந்தியாவின் கோவா ஒன்றியப் பகுதியில் அமைந்துள்ள ஒரு அருங்காட்சியகம் ஆகும். இந்த அருங்காட்சியகத்தில் இந்திய வரலாறு, பண்பாடு, பாரம்பரியம் ஆகியவற்றை விளக்கும் முழு அளவு உருவச்சிலைகள் பார்வைக்கு வைக்கப்பட்டுள்ளன. பொறியியலாளரும், மெழுகுக் கைப்பணியாளருமான சிறீஜி பாஸ்கரன் என்பவர் இந்த அருங்காட்சியகத்தை உருவாக்கியுள்ளார்.

நாட்டின் முன்னணித் தலைவர்கள், சமயத் தலைவர்கள், கடவுள்களின் சிலைகள் என்பன இங்கே உள்ளன. இவற்றுள், இராமகிருட்டின பரமகம்சர், ரஜனீஸ் ஓசோ, சிறீ ரவிசங்கர், ஆதி சங்கராச்சாரியார், மகாத்மா காந்தி, சுவாமி விவேகானந்தர், டாக்டர் ச. இராதாகிருட்டினன் ஆகியோரது சிலைகள் குறிப்பிடத்தக்கவையாகும். இவற்றுடன், இயேசு தனது சீடர்களுடன் இறுதி உணவு உண்ணும் காட்சியும் மெழுகில் சிலையாக வடிக்கப்பட்டுள்ளது.

## இவற்றையும் காண்க
* கடற்படை விமான அருங்காட்சியகம் (இந்தியா)
* கோவா அறிவியல் மையம்
* கோவா சித்ரா அருங்காட்சியகம்
* தொல்பொருள் அருங்காட்சியகம் மற்றும் உருவப்படக் காட்சிக்கூடம், கோவா
* தொல்லியல் அருங்காட்சியகம், பழைய கோவா
* இந்தியத் தொல்லியல் துறையின் அருங்காட்சியகங்கள்
* இந்தியாவில் உள்ள அருங்காட்சியகங்கள் பட்டியல்

## வெளியிணைப்புகள்
* அசாம் டிரிபியூன் ஆன்லைன் இணையத்தளத்தில்
* மெழுகு உலகம் பற்றிய நிகழ்படம்

பகுப்பு:கோவா அருங்காட்சியகங்கள்
பகுப்பு:மெழுகு அருங்காட்சியகங்கள்
பகுப்பு:இந்திய அருங்காட்சியகங்கள்
மீயொளிர் விண்மீன் வெடிப்பு

[300px|thumb| [SN 1604 மீஒளிர் விண்மீன் வெடிப்பின் எச்சம்.]]

**மீயொளிர் விண்மீன் வெடிப்பு** (supernova) என்பது அளவில் பெரிய விண்மீன்கள் தம் எரிபொருள் எரிந்து தீர்ந்தபின் மாபெரும் அளவில் ஒளியாற்றலை வீசி பேரொளியுடன் வெடிப்பதை குறிக்கும். மீயொளிர் விண்மீன் வெடிப்புகள் ஒரு முழு நாள்மீன்பேரடை முழுவதையும் விஞ்சும் அளவுக்கு ஒளி வீசக்கூடியது. குறைந்த கால அளவிலே உணரக்கூடிய (சில வாரங்கள் அல்லது மாதங்கள்) இத்தகைய ஒளிர்வு ஆற்றல், சூரியன் தன் வாழ்நாள் முழுவதும் வெளியிடக்கூடிய மிகப்பெரும் ஆற்றலைவிட அதிகமானது. இத்தகைய வெடிப்பின் மூலம் சிதறும் விண்மீன் எச்சங்கள் ஒளியின் வேகத்தில் பத்தில் ஒரு மடங்கு வேகம் வரையிலும் கூட சிதறுகின்றன. மேலும் வெடிப்பின் அதிர்வலைகள் விண்மீன் மண்டலத்தின் முழுவதும் பரவ வல்லவை.

அளவில் பெரிய விண்மீன்கள் தம் பரிணாம வளர்ச்சியின் முடிவில் அவற்றில் உள்ள எரிபொருள் எரிந்து தீர்ந்தபின் தம் ஈர்ப்பு விசையில் மாற்றம் ஏற்படுவதனால் நொதுமி விண்மீனாகவோ அல்லது கருங்குழியாகவோ மாறுகின்றன. இம்மாற்றத்தை அடையும் முன் அவற்றின் வெளிப்பகுதி ஈர்ப்பு நிலை ஆற்றலால் வெடித்து சிதறுகின்றது.

## மேற்கோள்கள்

பகுப்பு:வானியல் நிகழ்வுகள்
பகுப்பு:ஒளி மூலங்கள்
பகுப்பு:விண்மீன் படிமலர்ச்சி
பகுப்பு:உடுக்கணத் தோற்றப்பாடுகள்
தூவி தசம வகைப்படுத்தல்

**தூவி தசம வகைப்படுத்தல்** (*Dewey Decimal Classification*) என்பது பரவலாக பயன்படுத்தப்படும் நூல் வகைப்படுத்தும் முறைமை ஆகும். இது மெல்வில் தூவி என்பவரால் 1876 ஆம் ஆண்டு அறிமுகப்படுத்தப்பட்டது. அதனைத் தொடர்ந்து 23 திருத்தங்கள் செய்யப்பட்டுள்ளன. இறுதியாக இதன் 23ம் பதிப்பானது 2011 ஆம் ஆண்டு வெளியிடப்பட்டுள்ளது. இந்த வகைப்படுத்தலானது 135 நாடுகளில் ஏறத்தாழ 200,000 நூலகங்களின் புத்தகங்களை பகுப்பாக்கம் செய்ய பயன்படுத்தப்படுகின்றது.

இந்த வகைப்படுத்தல் எல்லாத் தகவலையும் 10 வகுப்புகளாகப் பிரிக்கிறது. அவை மேலும் 10 பிரிவுகளாகவும், அந்தப் பிரிவுகள் மேலும் 10 கூறுகளாகவும் பிரிக்கப்படுகிறது. இவ்வாறு 10 வகுப்புகள், 100 பிரிவுகள், 1000 துணைப்பிரிவுகள் இவ்வகைப்படுத்தலில் உண்டு.

தூவி தசம வகைப்படுத்தலின் பிரதான அனுகூலமானது தசமங்களை பயன்படுத்தி தூய கணித வகையான பகுப்பாக்கமாக அமைவதாகும். அத்துடன் இவ்வகைப்படுத்தலானது முடிவற்ற படிநிலை அமைப்பை கொண்டதாகும்.
இதன் பிரதான குறைபாடாக அமைவது குறியீடுகள் அதிக நீளமானவையாக அமைவதும் ஞாபகப்படுத்துவதற்கு சிரமமானதாவதுமாகும். எண்ணெழுத்து அடிப்படையான பகுப்பாக்கத்தில் (alphanumeric system) குறியீடுகளை ஞாபகப்படுத்துவது எளிதாகும்.

## வகுப்புகள்
* 000 - கணினியியல், தகவல், பொதுப் படைப்புகள்
* 100 - மெய்யியல், உளவியல்
* 200 - சமயம்
* 300 - சமூக அறிவியல்
* 400 - மொழி
* 500 - அறிவியல், கணிதம்
* 600 - தொழினுட்பம், பயன்பாட்டு அறிவியல்
* 700 - கலைகள், பொழுதுபோக்கு
* 800 - இலக்கியம்
* 900 - வரலாறு, புவியியல், தன் வரலாறு

பகுப்பு:வகைப்படுத்தல்
பகுப்பு:நூலகவியல்
திருச்செங்கோடு மக்களவைத் தொகுதி

**திருச்செங்கோடு மக்களவைத் தொகுதி** (*Tiruchengode (Lok Sabha constituency)*) மறுசீரமைப்புக்கு முன் தமிழ்நாட்டிலிருந்த மக்களவைத் தொகுதிகளுள் ஒன்றாகும். 

திருச்செங்கோடு சட்டசபை தொகுதி நாமக்கல் மக்களவைத் தொகுதியுடன் இணைக்கப்பட்டது. ஈரோடு மக்களவைத் தொகுதி புதியதாக உருவாக்கப்பட்டது. புதிய ஈரோடு மக்களவைத் தொகுதியின் கீழ் குமாரபாளையம், ஈரோடு கிழக்கு, ஈரோடு மேற்கு, மொடக்குறிச்சி, தாராபுரம், காங்கேயம் சட்டமன்றத் தொகுதிகள் உள்ளன.

## தொகுதியில் அடங்கியுள்ள சட்டமன்றத் தொகுதிகள்
இதில் அடங்கும் சட்டசபைத் தொகுதிகள்:
1.எடப்பாடி

2.சங்ககிரி

3.திருச்செங்கோடு

4.கபிலர்மலை

5.ஈரோடு

6.மொடக்குறிச்சி

## இங்கே வென்றவர்கள்

2008 தேர்தலில் தொகுதி மாற்றியமைக்கப்பட்டது

## 2004 தேர்தல் முடிவு

 
 

பகுப்பு:மறு சீரமைப்பு காரணமாக நீக்கப்பட்ட தமிழக மக்களவைத் தொகுதிகள்

## சான்றடைவு

பகுப்பு:மறு சீரமைப்பு காரணமாக நீக்கப்பட்ட தமிழக மக்களவைத் தொகுதிகள்
நோய்களுக்கும், நலக்கேடுகளுக்குமான அனைத்துலக புள்ளியியல் வகைப்பாடு

**நோய்களுக்கும், நலக்கேடுகளுக்குமான அனைத்துலக புள்ளியியல் வகைப்பாடு** (*International Statistical Classification of Diseases and Related Health Problems*) என்பது எல்லா வகையான நோய்கள், அவற்றின் அறிகுறிகள், நலச் சிக்கல்கள், நலக்கேடுகள், காயங்கள், மற்றும் இதர உடல் நலக் குறைபாடுளை வகைப்படுத்தி குழப்பம் ஏற்படாதவாறு தனிச்சுட்டு தருமாறு குறியீடுகளை வழங்கும் முறைமை ஆகும். இந்த முறைமையை உலக நல அமைப்பு வெளியிடுகிறது. "நோய்களுக்கும், நலக்கேடுகளுக்குமான அனைத்துலக புள்ளியியல் வகைப்பாடு"  என்பதை ஆங்கிலத்தில் சுருக்கமாக "அனைத்துலக நோய்கள் வகைப்பாடு" (அ.நோ.வ) எனும் கருத்துக்கொண்ட  ஐ.சி.டி (ICD - International Classifiaction of Diseases) என்று குறிப்பர்.

## அ.நோ.வ பதிப்புகள்
### அ.நோ.வ-6
1949இல் ஆறாவது பதிப்பு வெளியிடப்பட்டது, இது உளநலக் குறைபாடுகள் பிரிவை உள்ளடக்கிய முதல் பதிப்பாகும்.
### அ.நோ.வ-9
உலக நல அமைப்பு ஒன்பதாம் பதிப்பை 1977ம் ஆண்டு வெளியிட்டது.
### அ.நோ.வ-10
முதன்மைக்கட்டுரை : அ.நோ.வ-10

இப்பதிப்பை உருவாக்கும் வேலைகள் 1983இல் ஆரம்பித்து 1992இல் நிறைவுபெற்றது. நோய்களுக்கான குறியீட்டுப் பட்டியலில் அ.நோ.வ-9இல் இல்லாதவை புதிதாகச் சேர்க்கப்பட்டது. இதுவே தற்போது பயன்பாட்டில் உள்ள நோய்கள் வகைப்பாட்டு முறையாகும், எனினும் நாடுகளுக்குத் தக்கவாறு இவற்றில் சிறுசிறு மாற்றங்கள் ஏற்படுத்தப்பட்டுள்ளன.

### அ.நோ.வ-11

இப்பதிப்பின் உருவாக்கம் உலக நல அமைப்பு மூலம் நடைபெற்றுக்கொண்டிருக்கிறது, 2015ம் ஆண்டளவில் இது வெளியிடப்படலாம் என நம்பப்படுகின்றது.  
## மேற்கோள்கள்

## வெளி இணைப்புகள்
* ICD Homepage  உலக சுகாதார அமைப்பு (WHO)
* ICD-10 online browser
* ICD-10 online training direct access
* ICD-10 online training support
* ICD-10-CM (USA - modification) at CDC
* ICD-11 Revision

பகுப்பு:வகைப்படுத்தல்
பகுப்பு:நோய்கள்
காந்திகிராமம்

**காந்திகிராமம்** என்பது தமிழ்நாட்டில் திண்டுக்கல்-மதுரை தேசிய நெடுஞ்சாலையில் (NH-7), திண்டுக்கல்லில் இருந்து 10 கி.மீ. தொலைவில் அமைந்துள்ள ஒரு மாதிரி கிராமம். இக்கிராமம், சிறுமலை அடிவாரத்தில், இரு ஓடைகளின் நடுவே, இயற்கை எழிலார்ந்த இடத்தில் அமைந்துள்ளது.

காந்தியடிகளின் கிராமியப் பொருளாதாரக் கருத்துக்களைப் பரப்பும் நோக்கத்தில் டாக்டர். டி. எஸ். சௌந்தரம் அம்மையார், அவரது கணவர் ஜி. இராமச்ச்சந்திரன் ஆகியோர் முயற்சியால் 1947 ஆம் ஆண்டில் காந்திகிராமம் உருவாக்கப்பட்டது.

## காந்திகிராம அறக்கட்டளை
காந்திகிராமம் என்ற மாதிரி கிராமத்தை நிறுவுவதற்கு இடம் கொடுத்து உதவியதில், அருகாமையில் உள்ள சின்னாளபட்டி மக்களின் பங்கு முக்கியமானது ஆகும். சௌந்தரம் அம்மையார் முதலில் இங்கு ஓர் ஆரம்பப் பள்ளியைத் துவங்கினார். இந்த சிறு தொடக்கம், படிப்படியாக வளர்ச்சி பெற்று காந்திகிராம அறக்கட்டளை உருவானது.

## காந்திகிராம கிராமியப் பல்கலைக்கழகம்

காந்தி கிராமம் கிராமியப் பல்கலைக்கழகம் (Gandhigram Rural University - GRI), 1956-ல், ஒரு சிறிய கிராமப்புறக் கல்லூரியாக தொடங்கப்பட்டு, 1976-இல் நிகர்நிலைப் பல்கலைக்கழகமாக முன்னேற்றம் அடைந்தது. இப்பல்கலைக்கழகம் ஏறத்தாழ 200 ஏக்கர் பரப்பளவில் நிறுவப்பட்டுள்ளது.

## காந்திகிராமப் பாடல்
"இதய நடுவினில் என்றும் போற்றும்,

எங்கள் காந்திகிராமம், இது எமது காந்திகிராமம்

சிறுமலை மீது கருமுகில் சூழ்ந்து,

சீதளத் துளிகள் வீசிடும் வேளை... (சிறுமலை)

இருசிறு ஓடைகள் இனிய பாடலை... (இருசிறு)

இசைத்து மகிழ்ந்து முறுவல்கள் பூக்கும்

எங்கள் காந்திகிராமம், இது எமது காந்திகிராமம்"

## இவற்றையும் காண்க
* காந்தி கிராமம் கிராமியப் பல்கலைக்கழகம்

## மேற்கோள்கள்

## வெளியிணைப்புகள்
#GeoHack - காந்திகிராமம்
# காந்திகிராம அறக்கட்டளை
# காந்திகிராம கிராமியப் பல்கலைக்கழகம்

பகுப்பு:திண்டுக்கல் மாவட்டத்தில் உள்ள கிராமங்கள்
கேண்டெலா

**கேண்டெலா** (*candela*,  அல்லது ; குறியீடு: **cd**, **கேண்டே**) என்பது ஒளியின் அடர்த்தியை அளப்பதற்கான அனைத்துலக அலகு ஆகும். இது ஒருக் குறிப்பிட்ட திசையில் வெளிவிடப்படும் ஒளியின் ஆற்றலைக் குறிக்கும் அளவாகும்.

*candela* என்பது இலத்தீன் மொழியில் *மெழுகுவர்த்தி* எனப் பொருள்.  ஒரு கேண்டெலா என்பது ஏறக்குறைய மெழுகுதிரி எரியும்போது வெளிப்படும் ஒளியின் அளவுக்குச் சமமாகும்..

## வரையறை
எல்லா அனைத்துலக முறை அலகுகள் முறை அலகுகளைப் போல் இதற்கும் செயல்முறை வரையறை உள்ளது. 1979-ம் ஆண்டு நடைபெற்ற எடை மற்றும் அளவகளுக்கான பொது மாநாட்டைத் தொடர்ந்து ஒரு கேண்டெலாவிம் அளவு கீழ்க்காணுமாறு வரையறுக்கப்படுகிறது:

:ஒரு கேண்டெலா என்னும் ஒளியடர்த்தியானது, 540 எர்ட்சு அதிர்வெண் கொண்ட ஒற்றை நிற ஒளி, ஒரு குறிப்பிட்டத் திசையில் 1/683 வாட்/இசுட்டெரேடியன் வீசும் கதிர்வீச்சு அடர்த்தி ஆகும். (இசுட்டெரேடியன் என்பது திண்மக் கோண ஆரையம்/ரேடியன் ஆகும்)

ஒரு கேண்டெ ஒளியை வெளிப்படுத்தும் கதிர்விளக்கை உருவாக்கும் முறையை இந்த வரையறை விளக்குகிறது. அந்தக் கதிர்விளக்கை மற்ற ஒளியளக்கும் கருவிகளை அளவுத்திருத்தப் பயனபடுத்தலாம்.

## [[அனைத்துலக முறை அலகுகள்]] ஒளி அலகுகள்

## மேற்கோள்கள்

பகுப்பு:SI அடிப்படை அலகுகள்
பகுப்பு:ஒளிச்செறிவின் அலகுகள்
நாமக்கல் மக்களவைத் தொகுதி

**நாமக்கல் மக்களவைத் தொகுதி** (*Namakkal Lok Sabha constituency*) என்பது தமிழ்நாட்டின், 39 மக்களவைத் தொகுதிகளுள், 16-ஆவது தொகுதி ஆகும்.

## தொகுதி மறுசீரமைப்பு
இராசிபுரம் மற்றும் திருச்செங்கோடு தொகுதியை நீக்கி விட்டு புதிதாக நாமக்கல் மக்களவைத் தொகுதி உருவாக்கப்பட்டது. இராசிபுரம் தொகுதியில், முன்பு இருந்த சட்டமன்றத் தொகுதிகள் - சின்னசேலம், ஆத்தூர், தலைவாசல் (தனி), இராசிபுரம், சேந்தமங்கலம் (தனி), நாமக்கல் (தனி) ஆகிய சட்டமன்றத் தொகுதிகள் இருந்தது.திருச்செங்கோடு மக்களவைத் தொகுதியில் திருச்செங்கோடு, கபிலர்மலை, சங்ககிரி, எடப்பாடி, மொடக்குறிச்சி, ஈரோடு ஆகிய தொகுதிகள் இருந்தன.

## சட்டமன்றத் தொகுதிகள்
இம்மக்களவைத் தொகுதியில் மொத்தம் 6 சட்டமன்றத் தொகுதிகள் அடங்கியுள்ளன. அவை:

# சங்ககிரி
# இராசிபுரம் (தனி)
# சேந்தமங்கலம் (தனி)
# நாமக்கல்
# பரமத்தி-வேலூர்
# திருச்செங்கோடு

## வென்றவர்கள்

## வாக்காளர்கள் எண்ணிக்கை

## வாக்குப்பதிவு சதவீதம்

## 18-ஆவது மக்களவைத் தேர்தல் (2024)



## 17-ஆவது மக்களவைத் தேர்தல் (2019)
### வாக்காளர் புள்ளி விவரம்

### முக்கிய வேட்பாளர்கள்
இத்தேர்தலில், 9 வேட்பாளர்கள் கட்சி சார்பாகவும் மற்றும் 20 வேட்பாளர்கள் சுயேட்சையாகவும் என மொத்தம் 29 வேட்பாளர்கள் போட்டியிட்டனர். இதில் திமுக வேட்பாளர் ஏ. கே. பி. சின்ராஜ், அதிமுக வேட்பாளரான, காளியப்பனை 2,65,151 வாக்குகள் வேறுபாட்டில் வென்றார். 

## 16-ஆவது மக்களவைத் தேர்தல் (2014)
### முக்கிய வேட்பாளர்கள்

## 15-ஆவது மக்களவைத் தேர்தல் (2009)

கட்சிசார்பாக போட்டியிட்டவர்கள், ஒவ்வொரு சட்டசபை தொகுதியிலும் பெற்ற வாக்குகள்.

## மேற்கோள்கள்

## வெளியிணைப்புகள்
* ''Anxious moments for DMK in Namakkal'' – 2014 மக்களவைத் தேர்தல் குறித்த ஒரு செய்திக் கட்டுரை (முன்னோட்டம்)
ஏர்ட்சு

**ஏர்ட்சு** (ஹெர்ட்ஸ், *Hertz, Hz*) அதிர்வெண்ணை அளக்கும் அலகாகும். அதிர்வெண் ஒரு வினை (process) அல்லது அலையில் (signal) ஒரு நொடியில் எத்தனை சுழற்சிகள் நடைபெறுகின்றன என்பதைக் குறிக்கும் இயற்பியல் பண்பாகும். ஒரு ஏர்ட்சு அளவு என்பது ஒரு நொடிக்கு ஒரு சுழற்சி நிகழ்வதைக் குறிக்கும் அளவு. இது ஒரு உலக முறை அலகாகும். நொடி−1 என்பதும் இதற்கு ஈடான அளவேயாகும்.
கிலோ ஹெர்ட்ஸ் kilohertz (103 Hz, குறியீடு KHz), மெகா ஹெர்ட்ஸ் megahertz (106 Hz,குறியீடு MHz), கிகா ஹெர்ட்ஸ் gigahertz (109 Hz, குறியீடு GHz), and டெரா ஹெர்ட்ஸ் terahertz (1012 Hz,குறியீடு THz) போன்ற அலகின் மடங்குகளால் அளக்கப்படுகிறது.
சைன் அலைகள், கணிணியின் வேகம், மின்னணு கருவிகளின் செயல்பாடு மற்றும் இசை இயக்கங்களை அளக்க ஹெர்ட்ஸ் பயன்படுகிறது.

மின்காந்த அலைகள் உருவாக்கத்தில் குறிப்பிடத்தக்கப் பங்காற்றிய செருமானிய இயற்பியலாளர் ஐன்ரிச் ஏர்ட்சை நினைவுக்கொள்ளும் வகையில் இவ்வலகு பயன்படுத்தப்படுகிறது.

## வெளியிணைப்புகள்
*BIPM Cesium ion f<sub>Cs</sub> definition
*National Research Council of Canada: ''Generation of the Hz'' 
பகுப்பு:SI சார் அலகுகள்
வானதி பதிப்பகம்

**வானதி பதிப்பகம்** என்பது தமிழ்நாட்டிலுள்ள புத்தகம் வெளியிடும் பதிப்பகங்களில் ஒன்றாகும். இதன் அலுவலகம் சென்னை, தியாகராய நகர்த் தலைமையஞ்சலகம் அருகே அமைந்துள்ளது.

## பெயர்
வானதி திருநாவுக்கரசு என்பவர் 1955இல் கல்கியின்  நினைவாக, அவரது பொன்னியின் செல்வன் நாவலில் வரும் பாத்திரங்களுள் ஒன்றான வானதி என்னும் பெயரையே தன் பதிப்பகத்துக்குச் சூட்டி, எல்லா வயதினருக்கும் ஏற்ற நூல்களை வெளியிடும் நிறுவனமாக, இப்பதிப்பகத்தை உருவாக்கினார். இதன் மூலம் பிரபல எழுத்தாளர்களின் புத்தங்களைத் தொடர்ந்து வெளியிட்டுக் கொண்டிருக்கிறார்.

## நூல் வகைகள்
கண்ணதாசனின் கவிதை நூல்கள், சமூகப் புதினங்கள், சரித்திர நாவல்கள்; அமரர் கல்கியின் அற்புதமான நூல்கள், சாண்டில்யன் எழுதிய ''கடல் புறா (3 பாகம்)'', யவன ராணி போன்ற அவரின் பல படைப்புகள், டாக்டர் எல். கைலாசத்தின் சரித்திரப் புதினங்களான மலர்ச்சோலை மங்கை மற்றும் எம்.எசு. உதயமூர்த்தியின், வாழ்வில் தன்னம்பிக்கையூட்டி மனிதனை மேம்படவைக்கும் உயரிய எண்ணங்களை வளர்க்கும் கட்டுரை நூல்கள், காஞ்சி பரமாச்சார்ய சுவாமிகளின் தெய்வத்தின் குரல் தொகுதி நூல்கள் என்று இப்பதிப்பகம் வெளியிட்டுள்ளது.

## பதிப்பாளர்
இப்பதிப்பகத்தின் மூலம் இதன் பதிப்பாளரான வானதி திருநாவுக்கரசர் சிறந்த பதிப்பாளர் என்னும் விருதினைப் பலமுறை பெற்றிருக்கிறார். திரு.வி.க., ராஜாஜி, ம.பொ.சி., அறிஞர் அண்ணா, காமராஜர், கவிஞர் கண்ணதாசன், வாரியார் சுவாமிகள், நீதியரசர் மு. மு. இஸ்மாயில், நெ. து. சுந்தரவடிவேலு, எஸ்.ஏ.பி., சா.கணேசன், அ. ச. ஞானசம்பந்தன் என்று பலருடனும் நெருங்கிப் பழகிய இவர் காஞ்சி பரமாச்சார்ய சுவாமிகளிடம் பக்தி கொண்டவர். இவர் பதிப்பாளர் என்பதோடு மட்டுமின்றி நல்ல தமிழ் நூல்களையும் எழுதி வெளியிட்டுள்ளார். இவரின் விரிவான வாழ்க்கைச் சரிதத்தை வெற்றிப் படிகள் எனும் தலைப்பில் நூலாக எழுதி வெளியிட்டுள்ளார்.

பகுப்பு:தமிழ்ப் பதிப்பகங்கள்
ஆவணப் பொருளாக்க மாதிரி

thumb|300px|right|Hierarchy of objects in an example HTML DOM - Document Object Model
**ஆவணப் பொருளாக்க மாதிரி** (ஆங்கிலச் சுருக்கம்: DOM டோம்) என்பது எச்.டி.எம்.எல் அல்லது எக்சு.எம்.எல் ஆவணங்களை பிரதி செய்து அவற்றை துருவ, கையாள, வினவ ஏதுவாக்கும் ஒரு சீர்தரம் ஆகும்.

டோம் ஒரு ஆவணத்தையும், அந்த ஆவணத்தின் உட்கூறுகளையும் விவரிக்கிறது.

## மேற்கோள்கள்

பகுப்பு:சீர்தரங்கள்
லாலா லஜபதி ராய்

[வலது|thumb|300x300px|[இந்திய விடுதலை இயக்கம்|இந்திய விடுதலை இயக்கத் தலைவர்களான லாலா லஜபதி ராய், பால கங்காதர திலகர் மற்றும் பிபின் சந்திர பால்]]

**லாலா லஜபதி ராய்** ஒரு எழுத்தாளரும் இந்திய விடுதலைப் போராட்டத்தில் கங்கு கொண்டு அரசியல் தலைவரும் ஆவார். இவரை மக்கள் *பஞ்சாப் சிங்கம்* எனவும் அழைப்பதுண்டு. லால்-பால்-பால் என்று அழைக்கப்படும் மூன்று குறிப்பிடத்தக்க தலைவர்களுள் இவரும் ஒருவராவார். மற்ற இருவர் பால கங்காதர திலகர் மற்றும் பிபின் சந்திர பால் ஆவர். லாலா லஜபத் ராய் பஞ்சாப் தேசிய வங்கி மற்றும் லட்சுமி காப்புறுதி கம்பெனி ஆகியவற்றை நிறுவியவரும் ஆவார்.

## இளமைக்காலம்
லாலா லஜபதி ராய், 1865-ஆம் ஆண்டு சனவரி 28-ஆம் தேதி, இந்தியாவின் பஞ்சாப் மாகாணத்தில், இன்றைய மோகா மாவட்டத்தில் அமைந்திருக்கும் துதி கே என்னும் ஊரில் முன்சி ராதா கிசான் ஆசாத், குலாப் தேவி ஆகியோருக்குப் பிறந்தார். இவர்கள் அகர்வால் பனியாட்கள். சிலர் இவர்களை சமணர்கள் என்கிறார்கள். இந்து சமயம் மற்றும் சமணம் ஆகியவற்றோடு தொடர்புகளைக் கொண்டிருந்த இவரது தந்தையார் இசுலாம் மதத்துக்கு மாறிப் பின்னர் மீண்டும் இந்துவானார். லாலா லஜபத் தனது இளமைக் காலத்தின் பெரும் பகுதியை பஞ்சாப்பின் லூதியானா மாவட்டத்தில் உள்ள ஜாக்ராவோன் என்னும் இடத்தில் கழித்தார். இன்னும் ஜாக்ராவோனில் இருக்கும் இவர் வாழ்ந்த வீடு இப்போது ஒரு நூல்நிலையமாகவும் அருங்காட்சியகமாகவும் விளங்குகிறது.

## அரசியல் வாழ்க்கை
1888-ஆம் ஆண்டில், லஜபதி ராய் இந்திய தேசிய காங்கிரசில் சேர்ந்தார். அக்காலத்தில், தீவிரமான இந்து தேசியவாதிகளாக விளங்கி, போராட்டக் காலத்திலேயே தமது உயிர்களைக் கொடுத்த குறிப்பிடத்தக்க மூவருள் இவரும் ஒருவர். ஏனையோர் மகாராட்டிரத்தைச் சேர்ந்த பால கங்காதர திலகரும், வங்காளத்தைச் சேர்ந்த பிபின் சந்திர பாலும் ஆவர். கூட்டாக இம்மூவரையும் லால்-பால்-பால் என அழைப்பர். லஜபதி ராய் இன்றைய இந்து தேசியவாதக் கட்சியான பாரதீய ஜனதா கட்சியின் முன்னோடியான இந்து மகாசபையின் உறுப்பினராகவும் இருந்தார்.

1905-ஆம் ஆண்டின் வங்காளப் பிரிவினை இவரது தேசிய உணர்வைத் தூண்டியதுடன், விடுதலைக்காகப் போராடும் பாதையில் அவரை உறுதியாக நிற்கவும் வைத்தது. பிரித்தானிய அரசின் அடக்கு முறைகள், மக்கள் மத்தியில் தேசிய எழுச்சியையும், தன்மான உணர்வையும் தூண்டுவதில் அவர்களுக்கு மன உறுதியைக் கொடுத்தது. லாலா உள்ளிட்ட முன் குறிப்பிட்ட மூவரும், பிரித்தானியரிடம் இருந்து ஓரளவு தன்னாட்சியைக் கோரினர். இது அக்காலத்தில் புரட்சிகரமானதாகக் கருதப்பட்டது. முழுமையான அரசியல் விடுதலையை முதன் முதலில் கோரியவர்களும் இவர்களே.

## மேற்கோள்கள்

பகுப்பு:இந்திய அரசியல்வாதிகள்
பகுப்பு:இந்திய விடுதலைப் போராட்ட வீரர்கள்
பகுப்பு:1865 பிறப்புகள்
பகுப்பு:1928 இறப்புகள்
பகுப்பு:இந்துத்துவம்
க. சீ. கிருட்டிணன்

சர், **கரியமாணிக்கம் சீனிவாச கிருட்டிணன்** (*Kariamanickam Srinivasa Krishnan*, கே. எசு. கிருட்டிணன்), டிசம்பர் 4 1898 &ndash; சூன் 14 1961) ஒரு புகழ்பெற்ற இந்திய இயற்பியலாளர் ஆவார். ஒளிச்சிதறல் விளைவுகளில் இராமன் விளைவை கண்டுபிடித்து நோபல் பரிசு பெற்ற  சர். சி. வி. இராமன் உடன் இணைந்து இவரும் இக் கண்டுபிடிப்பில் பங்கு கொண்டார். ராமன் விளைவு சம்பந்தமாக கிருஷ்ணன் ராமனுடன் இணைந்து 1927-ம் ஆண்டு முதல் 1929 வரை ஒளி விலகல் சம்பந்தமான ஆய்வுக் கட்டுரைகளை ‘நேச்சர்’ (Nature) என்ற இதழில் (சுமார் 20 கட்டுரைகள்) எழுதியுள்ளார். காந்தப் படிகங்கள் பற்றியும், சின்தெடிக் இயற்பியல் அடிப்படை விதிகள் குறித்தும் ஆய்வுசெய்து ஏராளமான கட்டுரைகள் எழுதினார். அணு ஆயுதத்துக்கு எதிராக சமாதான நோக்கில் உருவாகிய பக்வாஸ் இயக்கம் போன்ற பல்வேறு தளங்களில் இவரது பங்களிப்பு இருந்தது.

## வாழ்க்கை
கரியமாணிக்கம் சீனிவாச கிருட்டிணன், பொதுவாக கே. எசு. கிருட்டிணன் (K. S. Krishnan) அல்லது கே.எசு.கே (KSK) என்றே அறியப்பட்டார். இவர் தமிழ்நாட்டில், விருதுநகர் மாவட்டத்தில் வத்திராயிருப்பு (Watrap)  அருகில் அமைந்துள்ள விழுப்பனூர் என்ற கிராமத்தில் பிறந்தவர். இவருடைய தந்தை வேளாண்மைத் தொழில் செய்துகொண்டிருந்தார். அவர் தமிழிலும் சமசுக்கிருதத்திலும் ஆழமான புலமையும் அறிவும் கொண்டிருந்தார். கிருட்டிணன், திருவில்லிப்புத்தூரில் இருந்த ஜி. எஸ். இந்து உயர்நிலைப் பள்ளியில் படித்தார்.

இவர் 1940 இல் பிரித்தானியாவில் உள்ள ராயல் சொசைட்டியின் ஃபெல்லோவாகத் தேர்வு செய்யப்பட்டார். 1946 இல் செவ்வீரர் (சர், knight) என்று பெருமைப்படுத்தப்பட்டார். 1954 ஆம் ஆண்டும் இந்தியாவின் பத்ம பூசன் விருது பெற்றார். 1961 இல் ரசாயன விஞ்ஞானங்களுக்காக சாந்தி ஸ்வருப் பட்னாகர் நினைவுப் பரிசு பெற்றார்.

இவரை பெருமைப்படுத்தும் விதமாக கலசலிங்கம் பல்கலைக்கழகத்தின் அரங்கத்திற்கு இவர் பெயர் சூட்டப்பட்டு, அந்த அரங்கத்தின் முன்பு இவர் உருவச்சிலை நிறுவப்பட்டுள்ளது. தலைநகர் டெல்லியில் ஒரு சாலைக்கு இவரது பெயர் சூட்டப்பட்டிருக்கிறது.

## வகித்த பதவிகள்
* சர்வதேச பௌதிக ஆராய்ச்சி இந்திய தேசிய கமிட்டியின் தலைவர்.
* தேசிய பௌதிக ஆராய்ச்சி கமிட்டியின் இயக்குநர்.
* சுதந்திர இந்தியாவில் பிரதமரின் விஞ்ஞான ஆலோசகராக முதலில் நியமிக்கப்பட்டவர்.

## கிருட்டிணன் தமிழில் எழுதிய கட்டுரைகள்
* நான் விஞ்ஞானத்தில் ஈடுபட்டவிதம்.
* பூமியின் வயது என்ன.
* சூரிய சக்தி.
* உலக புரட்சியாளர் ஐன்ஸ்டைன்.

## கிருட்டிணன் பற்றிய புகழ்ச்சொற்கள்
* இந்திய தலைமை அமைச்சர் சவகர்லால் நேரு: "என்ன குறிப்பிடத்தகுந்தது என்றால், கிருட்டிணன் மிகச்சிறந்த அறிவியலர் மட்டுமல்ல, அதைக்காட்டிலும் மேலானவர். அவர் நிறைமையான குடிமகன், ஒருங்கிணைந்த நற்பண்புகள் கொண்ட நிறைமனிதர்".

## இவற்றையும் பார்க்கவும்
* இராமன் விளைவு
* காந்தப்பண்பு சீர்மாறுகை(Magnetic anisotropy)

## மேற்கோள்கள்

## உசாத்துணை
*

## வெளி இணைப்புகள்
* Scientists Biography page on K S Krishnan, in Vigyan Prasar, Government of India 

பகுப்பு:20-ஆம் நூற்றாண்டு இந்திய இயற்பியலாளர்கள்
பகுப்பு:தமிழ் அறிவியலாளர்கள்
பகுப்பு:1898 பிறப்புகள்
பகுப்பு:1961 இறப்புகள்
பகுப்பு:சாந்தி ஸ்வரூப் பட்நாகர் விருது பெற்றவர்கள்
உயிரிய உயிர்வளித் தேவை

**உயிரிய உயிர்வளித் தேவை** (Biochemical Oxygen Demand) என்பது நீரில் மக்கக்கூடிய கரிம வேதிப்பொருட்களைக் கண்டறிவதற்கான ஒரு வேதியியல் சோதனையாகும். இச்சோதனை நீரின் தரத்தை அறிந்து கொள்வதற்கு மிகவும் முக்கியமானதாகும். இது பல வேதியல் கூறாய்வுச் சோதனைகளைப் போல மிக துல்லியமானதாக இல்லையெனிலும் நீரில் மாசுகளின் அளவை (*மாசளவை*) தோராயமாக கண்டுபிடிக்க உதவுகிறது. இச்சோதனை, அனைத்து கழிவு நீர் தூய்மைப்படுத்து நிலையங்களிலும் தூய்மையாக்குந் தரத்தை கண்டுபிடிக்கப் பயன்படுகிறது.

## இயல்பான உயிரி வேதிகளின் உயிர்வளித் தேவையின் அளவு
உயிரிய உயிர்வளித் தேவையின் அளவு ஒரு லிட்டரில் எத்தணை மில்லிகிராம் எனக் கணக்கிடப்படுகிறது. இதை ஆங்கிலத்தில் **mg/L** அல்லது " மிகி/லி" என்னும் அளவீட்டு குறியால் குறிப்பது வழக்கம். தூய்மையான ஆற்று அல்லது குளத்து நீரில் 1&nbsp;mg/Lக்கு (1 மிகி/லி -க்கு) குறைவாக இருக்கும். சிறிதளவு மாசடைந்த நீரில் ஏறத்தாழ 2 முதல் 8 மிகி/லி வரை இருக்கும். நகரக் கழிவு நீர் தூய்மைப்படுத்து நிலையங்களிலும் தூய்மைசெய்த பிறகு வெளியேறும் நீரில் ஏறத்தாழ 20 மிகி/லி (mg/L) அல்லது அதற்கு குறைவாக இருக்கும். மிகுந்த மாசடைந்த நீரில் சுமார் 400 மிகி/லி (mg/L) -க்கும் அதிகமாக உயிரிய உயிர்வளித் தேவையின் அளவு இருக்கும்.

## இதையும் பார்க்கவும்
வேதிய உயிர்வளித் தேவை

## மேற்கோள்கள்

பகுப்பு:சூழலியல்
பகுப்பு:வேதியியல்
பகுப்பு:நீர்ப்பகுப்பாய்வு
பகுப்பு:சுற்றுச்சூழலியல்
பாதுகாப்பு ஆராய்ச்சி மற்றும் வளர்ச்சி அமைப்பு

**பாதுகாப்பு ஆராய்ச்சி மற்றும் வளர்ச்சி அமைப்பு** (Defense Research and Development Organisation, டி. ஆர். டி. ஓ) என்பது ஆசியாவின் மிகப் பெரிய விண்வெளித்தொழில் துறை மற்றும் ஆயுதம் உற்பத்தியாளர்களுள் முன்னனி நிறுவனங்களுள் ஒன்று. இதன் தலைமையிடம் இந்தியாவின் தலைநகரமான புது தில்லியில் அமைந்துள்ளது.

இது 1958இல் நிறுவப்பட்டது. இதற்கு இந்தியா முழுவதும் 51 கிளைகள் அல்லது வலையமைப்புகள் உள்ளன. இது பாதுகாப்பை சார்ந்த எல்லா துறைகளிளும் உள்ளது. உதாரணமாக வானூர்தி இயல், தளவாடங்கள், மின்னணுவியல் மற்றும் கணினியியல், மனித வள மேம்பாடு, வாழ்வியல், மூலப்பொருள்கள், ஏவுகணை,  கவச தாங்கி போன்ற பல ஆராய்ச்சியில் ஈடுபட்டு வருகின்றது. இவ்வமைப்பில் 5000 ஆராய்ச்சியாளர்கள் மற்றும் 25000 ஊழியர்கள் பணியில் உள்ளனர். இந்நிறுவனம் 1958 இல் பாதுகாப்பு அறிவியல் அமைப்பினையும் மற்றும் வேறு சில தொழில்நுட்ப அமைப்புகளையும் ஒன்றிணைத்து உருவாக்கப்பட்டது ஆகும்.

## துணை அமைப்புகள்
*வாகன ஆராய்ச்சி மேம்பாட்டு தொழிலகம்
*இந்தியக் கடற்படை அறிவியல் தொழில்நுட்பவியல் ஆய்வகம்
*இந்தியக் கடற்படை பொருட்கள் ஆராய்ச்சி ஆய்வகம்
*பாதுகாப்பு ஆய்வகம்
*பாதுகாப்புப் பொருட்கள் கிடங்குகள் மேம்பாட்டு ஆய்வகம்
*இந்திய பாதுகாப்பு ஆராய்ச்சி மேம்பாட்டு தொழிலகம்
*இந்திய உளவியல்சார் பாதுகாப்பு ஆராய்ச்சி நிறுவனம்
* இந்தியப் பாதுகாப்புத்துறை உலோகவியல் ஆய்வுக்கூடம்
* ஒருங்கிணைந்த கடலோர கண்காணிப்பு அமைப்பு
* படைக்கலத் தொழிற்சாலைகள் வாரியம்

## டி. ஆர். டி. ஓ தயாரிப்புகள்
*அர்ஜுன் கவச வாகனம்
சாதனைகள் பற்றிய வீடியோ ː
DRDO வின் சொந்த படைப்புகள்.

## மேற்கோள்கள்
*பாதுகாப்பு ஆராய்ச்சி மற்றும் வளர்ச்சி அமைப்பின் இணையத் தளம்
## வெளியிணைப்புகள்
*பாதுகாப்பு  அறிவியல் சார்ந்த தகவல் மற்றும் ஆவணமாக்குதல் நிலையம் (DESIDOC) 
*மின்னணுவியல் மற்றும் கதிரலைக் கும்பா ஆய்வகம் 
*Bharat Electronics Ltd. website. The website is yet to be updated with several products introduced over the past few years.
*Astra Microwave Ltd. subsystem provider for radars
*Astra Microwave bags defence order
*Real Time Tech solutions Ltd., an Indian system design and integration firm with several radar related projects completed 
*Electronics Corporation Limited of India's Strategic Electronics Division 
* DRDO: Media's whipping boy, DRDO: A stellar success, What's behind the DRDO bashing
* PDF on DRDOs varied projects 
*Army Chief compliments DRDO for positive achievements
*The anti-tank missile, Nag, has been accepted by the Army 
*Bharat Rakshak on the Nag ATGM 
*Akash, Nag ready for user trials
*India, Russia to develop air-launched BrahMos 
*IAF making alterations in Sukhoi aircraft to carry Brahmos 
*India's missile programme is spurring industries' Dr V. K. Saraswat, Director, Research Centre Imarat
*DRDO plan to export missiles 
*DRDO on track for interceptor missile system: Saraswat 
*Array of missiles on the anvil 
*India developing new missiles; Excellent details on the ABM project 
*DRDO develops tiny spy gadget 

பகுப்பு:இந்திய அரசு அமைப்புகள்
பகுப்பு:இந்திய அரசுத்துறை நிறுவனங்கள்
பகுப்பு:இந்திய அரசு
பகுப்பு:இந்தியாவின் பாதுகாப்பு ஆய்வு நிறுவனங்கள்
பகுப்பு:இந்திய பாதுகாப்பு அமைச்சகம்
இமயவரம்பன் நெடுஞ்சேரலாதன்

**இமயவரம்பன் நெடுஞ்சேரலாதன்** பண்டைத் தமிழகத்தின் முப்பெரும் அரச மரபுகளில் ஒன்றான சேர மரபைச் சேர்ந்த மன்னன் ஆவான். இவன் உதியஞ்சேரலாதன் என்னும் சேர மன்னனின் மகன். இவனது தாய் வெளியத்து வேண்மாளான நல்லினி. இவனுக்குப் பின் சேரநாட்டை ஆண்ட பல்யானைச் செல்கெழு குட்டுவன் இவனது தம்பி. இமயம் வரை படை நடத்திச் சென்றவன் என்னும் பொருளில் இவன் "இமய வரம்பன்" எனக் குறிப்பிடப்பட்டுள்ளான். சங்க காலத் தமிழ் இலக்கியம் பதிற்றுப்பத்து. இதில் குமட்டூர்க் கண்ணனார் என்பவர் பாடிய இரண்டாம் பத்துப் பாடல்கள் இம் மன்னனைக் குறித்துப் பாடப்பட்டவை.
## இமயவரம்பன் நெடுஞ்சேரலாதன் செயல்கள்
*இமய மலையில் வில்லைப் பொறித்தான். 
* கடம்பரின் காவல்மரமான கடம்பு மரத்தை வெட்டி, அம் மரத்தால் தனக்கு முரசு செய்துகொண்டான்   
*தமிழகம் முழுவதும் ஆண்டான் 
*இமயத்துக்கும் குமரிக்கும் இடைப்பட்ட அரசர்கள் தன்னைத் தானே புகழ்ந்த திறத்தை அடக்கினான். 
*யவனரின் செல்வத்தையும், வயிரத்தையும் கைப்பற்றித் தன் ஊருக்குக் கொண்டுவந்து பிறருக்குப் பங்கிட்டுக் கொடுத்தான். அவர்களின் தலையில் நெய் ஊற்றி நெய் வழிய வழிய அவர்களை இழுத்துவந்தான்.  சங்ககாலத் தண்டனை இவ்வாறு இருந்தது.
*தன்னை விரும்பாதவர்களை அடக்கினான். 
*போரிடும்போதும் மார்பில் சந்தனம் அணிந்திருந்தான். 
*ஆட்சியில் நோயும் பசியும் இல்லை. 
*ஐவரோடு போரிட்ட கன்னன் போல் வழங்கினான்.
*மாரி பொய்த்தாலும் இவன் வழங்குது பொய்ப்பதில்லை. 
*பகைவர் நாட்டில் இருக்கும்போதும் வழங்குவான். 
*இவன் நாட்டு மக்கள் நிரையம் (நரகம்) அறியாதவர்கள். 
*இவனது மனைவியின் மாண்புகள் பல. 
*இவன் போர்க்களத்திலேயே பல காலம் வாழ்ந்ததால் பெரிதும் வாட்டத்துடனேயே காணப்பட்டான். 

## வரலாற்றுச் சூழல்
:வட இந்தியாவில், நந்த மரபினருடைய வலிமை குன்றி மௌரியப் பேரரசு வலுவடைந்து வந்தது. இக் காலத்திலேயே இமயவரம்பன் சேர நாட்டை ஆண்டதாகக் கருதப்படுகிறது. இவன் படை நடத்திச் சென்று இமயம் வரையிலும் உள்ள பல அரசர்களை வென்றதாகத் தமிழ் இலக்கியங்கள் கூறுகின்றன. வடக்கில் உள்ள இமயத்தையும், தெற்கின் குமரிக்கும் இடைப்பட்டிருக்கும் பரந்த நாட்டில் உள்ள, செருக்குக் கொண்டிருந்த மன்னர்களது எண்ணங்களைப் பொய்யாக்கி அவர்களைத் தோற்கடித்துச் சிறைப்பிடித்தவன் என்னும் பொருளில் இவனைப் பற்றிப் பதிற்றுப்பத்தில் குறிப்பிடப்பட்டுள்ளது .

## காண்க
* சங்ககாலத் தண்டனை
## ஒப்புநோக்குக
;சேரமான் குடக்கோ நெடுஞ்சேரலாதன்
: சேரமான் குடக்கோ நெடுஞ்சேரலாதன், சோழன் வேல்பஃறடக்கை பெருவிறற்கிள்ளி என்னும் சோழ மன்னனோடு ஏற்பட்ட போரில் காயமுற்றான். அவ் வேளையிலும் தன்னைப் பாடிய கழாஅத்தலையார் என்னும் புலவருக்குத் தன் கழுத்திலிருந்த மாலையைப் பரிசாக அளித்தான் என்று சொல்லப்படுகிறது. 
;சேரமான் பெருஞ்சேரலாதன்
:போரில் தனக்கு முதுகில் ஏற்பட்ட புண்ணினால் வெட்கமடைந்து வடக்கிருந்து இவன் மாண்டான் எனப் புறநானூறு கூறுகிறது.

## குறிப்புகள்

## உசாத்துணைகள்
* புலியூர்க் கேசிகன், *பதிற்றுப்பத்து தெளிவுரை*, புலியூர்க் கேசிகன், சென்னை, 2005 (மறுபதிப்பு).
* செல்லம், வே. தி., *தமிழக வரலாறும் பண்பாடும்*, மணிவாசகர் பதிப்பகம், சென்னை, 2002 (மறுபதிப்பு).
* புலியூர்க் கேசிகன், *புறநானூறு தெளிவுரை*, பாரிநிலையம், சென்னை, 2004 (மறு பதிப்பு)

பகுப்பு:சங்ககாலச் சேரர்
பகுப்பு:இந்திய அரசர்கள்
2
ஜி-20

https://example.com
**20களின் குழு** (*Group of Twenty*) அல்லது சுருக்கமாக **ஜி-20**, அல்லது **20 நாடுகளின் நிதி அமைச்சர்கள் மற்றும் மத்திய வங்கிகளின் ஆளுநர்களின் அமைப்பு** (*Group of Twenty Finance Ministers and Central Bank Governors*) என்பது இருபது உலக நாடுகள் மற்றும் நிதி வளங்களின் நிதி அமைச்சர்கள் மற்றும் மத்திய வங்கி ஆளுநர்களின் கூட்டமைப்பாகும். இவ்வமைப்பில் உலகின் 19 வளர்ச்சியடைந்த நாடுகளும் ஐரோப்பிய ஒன்றியமும் உறுப்புரிமை பெற்றுள்ளன.

அர்ச்சென்டினா, ஆஸ்திரேலியா, பிரேசில், கனடா, சீனா, பிரான்சு, ஜெர்மனி, இந்தியா, இந்தோனேசியா, இத்தாலி, ஜப்பான், மெக்சிகோ, உருசியா, சவுதி அரேபியா, தென் ஆப்பிரிக்கா, தென் கொரியா, துருக்கி, இங்கிலாந்து, அமெரிக்கா, ஐரோப்பிய ஒன்றியம் ஆகிய‌ன‌ இணைந்த‌ பொருளிய‌ல் கூட்ட‌மைப்பு

கூட்டாக, ஜி-20 பொருளாதாரம் மொத்த உலக உற்பத்தியில் 85% உம், உலக வணிகத்தில் 80% உம், உலக மக்கள் தொகையில் மூன்றில் இரண்டு பங்கையும் கொண்டுள்ளது. ஜி-20 அரசுத் தலைவர்கள் அல்லது நாட்டுத் தலைவர்கள் இதன் உச்சிமாநாடுகளில் கலந்து கொள்கின்றனர்.meetings 2017 jermany 2018 அர்ஜெண்டினா

## ஜி-20 உச்சிமாநாடுகள்

## ஜி 20 (இந்தியா)
ஜி 20 உச்சி மாநாடு டில்லியில் நடைபெற்றது. 20 உறுப்பு நாடு, 9 விருந்தினர் நாடு, 14 உலகப் பெருந்தலைவர்கள் மற்றும் பிரதிநிதிகள் இதில் பங்கேற்றனர். உலகம் முழுவதும் ஒருங்கிணைந்த ஒரே பூமிக்குடும்பமாதல், உலகைப் பசுமையாக்குதல் முதலானவை இதன் நோக்கம். மாநாடு நிகழ்விடத்தின் முகப்பில் நடராசர் சிலை வைக்கப்பட்டிருந்தது. இந்தக் கூட்டமைப்பில் ஆசிய ஒன்றியம் இணைந்தது. இணையப் பாதுகாப்பு, தொழில்நுட்ப வளர்ச்சி ஆகியவற்றில் ஒருங்கிணைந்து செயல்படுதல் பற்றிக் கருத்துக்கள் பறிமாறப்பட்டன.

## இதனையும் காண்க
* ஜி 20 பாலி உச்சிமாநாடு
* ஜி-20
* ஜி-7
* ஜி4 நாடுகள்
* ஜி8 
* ஜி8+5

## மேற்கோள்கள்

## வெளி இணைப்புகள்

* அதிகாரபூர்வ ஜி-20 இணையத்தளம் 
* ஜி-20 தகவல் மையம்

பகுப்பு:உலக நாடுகளின் கூட்டமைப்புகள்
*
பகுப்பு:பன்னாட்டு அமைப்புகள்
களங்காய்க்கண்ணி நார்முடிச்சேரல்

**களங்காய்க்கண்ணி நார்முடிச்சேரல்**, பண்டைத் தமிழகத்தின் முப்பெரும் அரச மரபுகளில் ஒன்றான சேர மரபைச் சேர்ந்த ஒரு மன்னன். இமயவரம்பன் நெடுஞ்சேரலாதனுக்கும் வேளாவிக்கோமான் பதுமன்தேவியாருக்கும் பிறந்தவர். இவரது தமையன் ஆடுகோட்பாட்டுச் சேரலாதன். இவர் வஞ்சியைத் தலைநகராகக் கொண்டு சேரநாட்டை ஆண்டார். இவர் பனை நாரால் புனைந்த முடியும், களங்காயால் கட்டிய கண்ணியும் கொண்டு முடிசூட்டிக்கொண்டதால்  இப்பெயர் பெற்றான் என்று பதிற்றுப்பற்றின் பழைய உரையாசிரியர் கூறுவர்.இவர் எழில் மலைப் பகுதியை ஆண்ட நன்னன் என்ற அரசருடன் போர் புரிந்து வெற்றி கண்டவர். நெடுமிடல் பசும்பூட் பாண்டியனையும் வெற்றி கொண்டவர். சங்க இலக்கியங்களில் ஒன்றான பதிற்றுப்பத்தின் நான்காம் பத்து இவனைப் பாடுகிறது. இதனைப் பாடியவர், காப்பியாற்றுக் காப்பியனார் என்னும் புலவர். இப் பதிகத்துள் இவன் *....சேரலாதற்கு வேளாவிக் கோமான் பதுமன் தேவி ஈன்ற மகன்....* எனக் குறிப்பிடப்பட்டுள்ளான். . பதுமன் தேவி வேள் அரசனின் மகள்.

## களங்காய்க்கண்ணி விளக்கம்
*களாக்காய் போன்ற கருநிற மணிகளையும், முத்துக்களையும் பொன் இழைகளில் கோத்து பட்டுத்துணியில் வைத்துத் தைத்துச் செய்த மாலை. இந்த மாலையை இவன் தலைமுடியாக (தலைப்பாகை போன்ற மகுடம்) அணிந்துகொண்டிருந்தான்.  
*எழுமுடி மார்பன் 

## காலம்
பிற சங்ககால மன்னர்களைப் போலவே இவனது காலமும் தெளிவாக அறியப்படவில்லை. எனினும் இவனைப் பாடிய கல்லாடனார் என்னும் புலவர், தலையானங்காலத்துச் செருவென்ற நெடுஞ்செழியனைப் பற்றியும் பாடியுள்ளார். இதனால் இப் பாண்டிய மன்னனும், நார்முடிச் சேரலும் ஏறத்தாழ ஒரே காலத்தவர் எனக் கருதப்படுகின்றது. இவன் 25 ஆண்டுகள் வரை ஆட்சி செய்ததாகக் கருதப்படுகிறது.
## செயல்கள்
பூழி நாட்டுக்குப் படை எடுத்துச் சென்றது, நன்னன் என்னும் மன்னனைத் தோற்கடித்தது போன்றவற்றை இவனது பெருமைகளாகச் சங்கப்பாடல்கள் எடுத்துக் கூறுகின்றன. அகநானூற்றில் உள்ள ஒரு பாடலில் கல்லாடனார், "......இரும்பொன்வாகைப் பெருந்துறைச் செருவில் பொலம்பூண் நன்னன் பொருதுகளத்து ஒழிய வலம்படு கொற்றம் தந்த வாய்வாள் களங்காய்க்கண்ணி நார்முடிச் சேரல்....." என்று நன்னனைத் தோற்கடித்தமை பற்றிக் கூறுகிறார். இந்த நன்னன் கடம்பு மரத்தைக் காவல்மரமாகக் கொண்ட அரசன். சிறந்த வள்ளல். கடம்பின் பெருவாயில் இவனது தலைநகர். போர் வாகைப்பெருந்துறை என்னுமிடத்தில் நடைபெற்றது.

## பதிற்றுப்பத்து பாடல் தரும் செய்திகள்
*நன்னனை வென்று அவனது காவல்மரமான வாகைமரத்தை வெட்டி வீழ்த்தினான். இந்த வெற்றிக்குப் பின்னர் நேரி மலையைத் தொழுதான். 
*நெடுமிடல், கொடுமிடல் ஆகியோரை வென்றான். 
*தோட்டி மலையை வென்றான். 
*தன் மக்கள் குடிபெயர்வதைத் தடுத்தான்.  
*வண்டன் காவல் புரிந்த தூங்கெயில் போல் செல்வ வளம் மிக்கவன். 
*நகைவர்க்கு (மக்களை மகிழ்ச்சியில் ஆழ்த்தும் கலைஞர்களுக்கு) அரண். 
*இவன் மனைவி செம்மீன் (அருந்ததி விண்மீன்) போலக் கற்புடையவள். 

## அடிக்குறிப்புகள்

## உசாத்துணைகள்
* புலியூர்க் கேசிகன், *பதிற்றுப்பத்து தெளிவுரை*, புலியூர்க் கேசிகன், சென்னை, 2005 (மறுபதிப்பு).
* புலியூர்க் கேசிகன், *அகநானூறு மணிமிடை பவளம் தெளிவுரை*, பாரிநிலையம், சென்னை, 2002 (ஏழாம்பதிப்பு)

பகுப்பு:சங்ககாலச் சேரர்
பகுப்பு:இந்திய அரசர்கள்
4
ஆடுகோட்பாட்டுச் சேரலாதன்

**ஆடுகோட்பாட்டுச் சேரலாதன்** பண்டைத் தமிழகத்தின் மூவேந்தர் மரபுகளில் ஒன்றான சேர மரபைச் சேர்ந்த மன்னன் ஆவான். சங்கத் தமிழ் நூலான பதிற்றுப்பத்தின் ஆறாவது பத்து இவன் மீது பாடப்பட்டது. காக்கை பாடினியார் நச்செள்ளையார் என்னும் புலவர் இப் பதிகத்தைப் பாடியுள்ளார்.
குடக்கோ நெடுஞ்சேரலாதனுக்கும், வேளாவிக்கோமான் மகளுக்கும் இவன் மகனாகப் பிறந்தான். இவன் ஆடுகோட்பாட்டுச் சேரலாதன் என்ற பெயரில் அரியணை ஏறினான். . இவன், அன்பு, அறம், அருள் ஆகிய நற்பண்புகள் உடையவனாக 35 ஆண்டுகள் நல்லாட்சி நடத்தி வந்தான். 
## ஆடுகோட்பாட்டுச் சேரலாதன் பற்றிப் [[பதிற்றுப்பத்து]] தரும் செய்திகள்
*தந்தை குடக்கோ நெடுஞ்சேரலாதன். தாய் வேள் ஆவிக்கோமான் தேவி (மகள்). 
*தண்டாரணியம் பகுதியில் பிடிபட்ட வருடை ஆடுகளைத் தன் தொண்டி நகருக்குக் கொண்டுவந்து பார்ப்பார்க்கு வழங்கச் செய்தான். (இதனால் இந்தச் சேரலாதனை, ஆடுகோட்பாட்டுச் சேரலாதன் என வழங்கினர்.) அவற்றுடன் கபிலை எனப்படும் பசுமாடுகளையும் சேர்த்து வழங்கினான். தன் தந்தை ஆண்ட குடநாட்டில் ஓர் ஊரையும் சேர்த்து அவர்களுக்கு வழங்கினான். இவ்வாறு பார்ப்பார்க்கு வழங்கியதால் வானவரம்பன் எனத் தன் பெயர் விளங்கும்படிச் செய்தான்.  சான்றோர் எனப்படும் போர் வீரர்களுக்குக் கவசம் போல் விளங்கியதாலும் இவனை ‘வானவரம்பன்’ என்றனர். 
*இவனது தலைநகர் நறவு என்னும் ஊர். 
* வில்லோர் மெய்ம்மறை,  சான்றோர் மெய்ம்மறை  என்றெல்லாம் இவன் போற்றப்படுவது இவனது போராற்றலை வெளிப்படுத்துகிறது.. 
*போரிட்டு மழவர் வலிமையைக் குன்றும்படி செய்தான். 
*குழந்தையைப் பேணுவது போல நாட்டுமக்களைப் பாதுகாத்தான். 
*இவனது நாட்டுப் பரப்பு கீழைக்கடலையும் மேலைக்கடலையும் தொட்டது. 
*மனைவியைப் பிரிந்து நெடுங்காலம் போரில் ஊடுபட்டிருந்தான். 
*வள்ளல் என இவனைப் பலரும் புகழ்ந்தனர். 
*இவனது செல்வம் பந்தர் என்னும் ஊரில் பாதுகாக்கப்பட்டிருந்தது. 
*பாணர் விழாவில் முழவுக்கு ஏற்ப ஆடாத இவன் போர்க்கள முழவிசைக்கு ஆடுவான்.  போர்க்களத்தில் துணங்கை ஆடுவான். 
*இவனைப் பாடிய புலவர் காக்கை பாடினியார் என்னும் பெண்புலவர். எனவே பாடலுக்குப் பரிசாக, அவர் தனக்கு வேண்டிய அணிகலன்கள் செய்துகொள்வதற்காக ஒன்பது ‘கா’ நிறையுள்ள பொன்னை வழங்கினான். மற்றும் நூறு ஆயிரம் காணம் பணமும் கொடுத்தான். மேலும் அவரைத் தன் அவைக்களப் புலவராகவும் அமர்த்திக்கொண்டான். 

## குறிப்புகள்

## உசாத்துணைகள்
* புலியூர்க் கேசிகன், *பதிற்றுப்பத்து தெளிவுரை*, புலியூர்க் கேசிகன், சென்னை, 2005 (மறுபதிப்பு).
* செல்லம், வே. தி., *தமிழக வரலாறும் பண்பாடும்*, மணிவாசகர் பதிப்பகம், சென்னை, 2002 (மறுபதிப்பு).

பகுப்பு:சங்ககாலச் சேரர்
6
பெருஞ்சேரல் இரும்பொறை, தகடூர் எறிந்தவன்

**தகடூர் எறிந்த பெருஞ்சேரல் இரும்பொறை**, பண்டைத் தமிழகத்தின் மூவேந்தர் மரபுகளில் ஒன்றான சேர வேந்தர்களின் மரபில் வந்தவன் இவன். இவனது தந்தையான செல்வக் கடுங்கோ வாழியாதனுக்குப் பின் சேர நாட்டின் அரசன் ஆனான். இவன் ஆழியாதனுக்கும், அவனது அரசியான பதுமன் தேவிக்கும் பிறந்தவன். சங்கத் தமிழ் இலக்கியமான பதிற்றுப்பத்தின் எட்டாம் பத்து இவன்மீது பாடப்பட்டது. அரிசில் கிழார் என்னும் புலவர் இதனைப் பாடியுள்ளார்.

தகடூர் மீது படையெடுத்து அதன் மன்னன் அதியமானை வென்றதன் மூலம் இவனுக்குத் 'தகடூர் எறிந்த' என்னும் சிறப்புப்பெயர் வழங்கியது. இதனையொட்டியே தகடூர் யாத்திரை என்னும் தனி நூலும் எழுந்தது. களைப்பு மிகுதியால் முரசு கட்டிலில் ஏறித் துயில் கொண்டு விட்ட மோசிகீரனார் என்னும் புலவர், துயில் கலையும் வரை, கவரி வீசினான் இவன், என்று புகழப்படுகிறான்..

கருவூரைச் சேர நாட்டின் தலைநகர் ஆக்கியவன் இவன் என்றும் கருதப்படுகிறது.

இவனை
*குட்டுவன் இரும்பொறை 
*சேரமான் தகடூர் எறிந்த பெருஞ்சேரல் இரும்பொறை 
*தகடூர் எறிந்த பெருஞ்சேரல் இரும்பொறை 
*பூழியர் மெய்ம்மறை 
*கொடித்தேர்ப் பொறையன் 
*இயல்தேர்ப் பொருநன் 
*கோதை மார்பன்  
** சேரமான் கோக்கோதை மார்பன் வேறு அரசன்
ஆகிய வேறு பெயர்களிலும் குறிப்பிடுகின்றனர்.

## வரலாறு
அரிசில் கிழார் இவனைப் பாடிய 10 பாடல்கள், 'பதிற்றுப்பத்து' நூலில், 8-ம் பத்தாக உள்ளன.

### நாடு
*அரிய பொருள்களை இறக்குமதி செய்யும் கொடுமணம் என்னும் துறைமுகமும், முத்துக்குப் பெயர்போன பந்தர் நகரமும், இவன் நாட்டில் இருந்தன.

### வெற்றிகள்
*அதியமானையும் இருபெரு வேந்தர்களையும், கொல்லி மலை நீர்கூரில் நடந்த போரில் வென்று, அவர்களது முரசையும் குடையையும் கைப்பற்றிக்கொண்டான்.
*அதியமானின் தகடூரையும் கைப்பற்றிக்கொண்டான்.
*தோட்டி நகரைக் கைப்பற்றினான்.
*கழுவுள் என்பவனின் தலைநகரைப் பாழாக்கினான்.
*இவனது போர்ப்படை யானைகள், கொங்கர் மேய்க்கும் ஆனிரைகள் போல மிகுதி.
*இவனது போர்க் குதிரைகள், இவன் நாட்டில் மேயும் ஆடுகள் போல் மிகுதி.

### இவனுக்குப் புலவர் அறிவுரை
*அறிந்தவர்களையும் (உரவர்), அறியாதவர்களையும் (மடவர்) எண்ணிப்பார்த்துச் செயல்படவேண்டும்.
*உன் முன்னோரின் வலிமையை உணர்ந்தவர்கள், உன் வலிமையை உணரவில்லை. அறிந்து செயல்படுக.

### மகன்
* வீறுசால் புதல்வன் இவனுக்கு உண்டு,Peyar Padhuman.

### கொடை
* தன்னிடம் இரப்பவர்களுக்கு வழங்கும்போது, முன்பே இரந்தவர்கள் வாழ்வுக்காகச் சேர்த்துத் தடையின்றி வழங்கினான்.

### வாழ்த்து
* புலவர் இவனை அயிரை மலை போல், நிலைபெற்று வாழவேண்டும் என வாழ்த்துகிறார்.

### குணநலன்கள்
* பெரியோரைப் பேணுவான். சிறியோர்க்கு உதவுவான்.
** காண்க
*** சேரர் குடிப்பெயர்கள்

## குறிப்புகள்

## உசாத்துணைகள்
* புலியூர்க் கேசிகன், *பதிற்றுப்பத்து தெளிவுரை*, புலியூர்க் கேசிகன், சென்னை, 2005 (மறுபதிப்பு).
* செல்லம், வே. தி., *தமிழக வரலாறும் பண்பாடும்*, மணிவாசகர் பதிப்பகம், சென்னை, 2002 (மறுபதிப்பு).
* புலியூர்க் கேசிகன், *புறநானூறு தெளிவுரை*, பாரிநிலையம், சென்னை, 2004 (மறு பதிப்பு)
* டான் பொஸ்கோ, ''பண்டைய கேரளாவின் வரலாறு'' 03 ஏப்ரல் 2009 இல் அணுகப்பட்டது.  

பகுப்பு:சங்ககாலச் சேரர்
பகுப்பு:இந்திய அரசர்கள்
8
பகுப்பு:ஊர்ப் பெயரால் அறியப்படும் மக்கள்
வேலைவாய்ப்பு

**வேலைவாய்ப்பு** என்பது இரு தரப்பினர்களுக்கு இடையே உண்டான ஒரு ஒப்பந்த உடன்படிக்கையாகும். இதில் ஒருவர் முதலாளியாகவும் மற்றொருவர் ஊழியராகவும் இருப்பார்கள். இதனையே வேலைவாய்ப்பு என்று கூறுவர். இதன் முக்கியக் காரணம்  நிறுவனத்திற்கு இலாபம் ஈட்டுவது ஆகும். ஊழியர்களும் மாதச் சம்பளம் அல்லது தினசரி கூலி பெறுவார்கள். வேலைவாய்ப்பு என்பது ஒருவர் தன் அறிவாற்றல் மற்றும் உடல் உழைப்பை கொண்டு ஊதியம் தேடுவதையே குறிக்கும். அது தன் உள உடல் உழைப்பால் தானே ஊதியம் அல்லது இலாபம் தேடுவதையும் அல்லது மற்றவருக்கு தன் உள மற்றும் உடல் உழைப்பை கொடுத்து ஊதியம் அல்லது கிரயம் பெருவதையும் குறிக்கும்.

## முதலாளி
முதலாளி எனப்படுவர்கள் பொதுவாக நிறுவனத்தின் உரிமையாளர்கள் என்று கூறலாம். இவர்களின் முக்கிய நோக்கம் நிறுவனத்தை விரிவுப்படுத்துவதும், இலாபம் ஈட்டுவதும் ஆகும். இதனல் அவர்களுக்கும் நல்ல வருமானம் கிடைக்கும். உரிமையாளர்களுக்கு நல்ல வருமானம் கிடைத்தால் இவர்கள் தங்கள் ஊழியர்களுக்கு நல்ல சலுகைகளும் மேலும் சம்பள உயர்வும் கொடுப்பார்கள்.

## ஊழியர்
ஊழியர் எனப்படுவர்கள் பொதுவாக நிறுவனத்தில் பணிபுரியும் தொழிலாளிகள். இவர்களின் முக்கிய நோக்கம் நிறுவனத்திற்கு இலாபம் ஈட்டிக் கொடுப்பதும் இதன் மூலம் நல்ல சம்பளமும், பதவி உயர்வும் பெறுவதுமாகும்.

## மேற்கோள்கள்
* Lee, E. (1996), "Globalization and employment", International Labour Review, Vol. 135 No.5, pp.&nbsp;485–98. 
* Raymond Markey, Ann Hodgkinson, Jo Kowalczyk (2002), “Gender, part-time employment and employee participation in Australian workplaces” Employee Relations, Vol. 24 Iss. 2 pp.&nbsp;129 – 150
* Wood , J, Wallace, J, Zeffane, R, CHampan, J, Fromholtz, M, Morrison V( 2004), Organisational Behaviour:A global perspective, 3rd edition, John Wiley and Sons, QLD, Australia.p 355-357.
* Stone, R, (2005), Human Resource Management, 5th edition, John Wiley and Sons, QLD Australia.p 412-414
* Dubin, R, ( 1958) The World Of Work: Industrial Society and Human Relations, Prentice – Hall, Englewood Cliff, NJ, p 213
## வெளியிணைப்புகள்
* சர்வதேச வேலைவாய்ப்பு வழிமுறைகள் மற்றும் அதன் தீர்மானமும் 
*  வேலைவாய்ப்பு  பெறுவது எப்படி?

பகுப்பு:தொழில்கள்
பகா எண் இசீட்டா சார்பியம்

கணிதவியலில் **பகா எண் இசீட்டா சார்பியம்** (*Prime zeta function*) என்பது ரீமன் இசீட்டா சார்பியம் போன்ற ஒரு முடிவிலி கூட்டுத்தொடர் அமைப்பு கொண்ட சார்பியம், ஆனால் இதில் வரும் கூட்டுத் தொடரில் முழு எண்களுக்கு மாறாக பகா எண்கள் வரிசை மட்டும் பயன்படுகின்றன. இது \mathbb{C} -இக்கு நுண்பகுப்பாய்வின களநீட்சி பெற்ற,  \Re(s) > 1 என்னும் தளத்தில் முற்றும் குவியும் (converge), கீழ்க்காணும் முடிவிலித் தொடர் என வரையறை செய்யப்படுகின்றது: 

P(s)=\sum_{p\,\in\mathrm{\,primes}} \frac{1}{p^s}

## பகா எண் இசீட்டா சார்பியத்தின் தொகையீடு
(கீழ்க்காணும் ஈடுகோள்களில், primes = பகா எண்கள்)

\int\sum_{p\,\in\mathrm{\,primes}}\frac{1}{p^s}\;\mathbf{d}s=-\sum_{p\,\in\mathrm{\,primes}}\frac{1}{p^s\log p}+\mathbf{C}

\int_{1}^{\infty}\sum_{p\,\in\mathrm{\,primes}}\frac{1}{p^s}\;\mathbf{d}s=\sum_{p\,\in\mathrm{\,primes}}\frac{1}{p\log p}

## இவற்றையும் பார்க்கவும்
*ரீமன் இசீட்டா சார்பியம்

## வெளி இணைப்புகள்

* Prime Zeta Function, in Wolfram Mathworld

பகுப்பு:சிறப்புச் சார்பியங்கள்
இளஞ்சேரல் இரும்பொறை

**இளஞ்சேரல் இரும்பொறை**, பண்டைத் தமிழகத்தின் சேர நாட்டை ஆண்டவன். இவன் மாந்தரஞ்சேரல் இரும்பொறையின் மகனான குட்டுவன் இரும்பொறைக்கும், வேண்மாள் அந்துவஞ்செள்ளைக்கும் பிறந்தவன். இவனுக்குப் பாண்டியர், சோழர், குறுநில மன்னர்கள் எனப் பல முனைகளிலுமிருந்து எதிர்ப்புகள் இருந்தன எனினும் அவற்றைச் சமாளித்து 16 ஆண்டுகள் ஆட்சி செலுத்தினான். சங்கத் தமிழ் நூலான பதிற்றுப்பத்தின் ஒன்பதாவது பத்தின் பாட்டுடைத் தலைவன் இவனாவான். பெருங்குன்றூர் கிழார் என்பவர் இதனைப் பாடியுள்ளார்.

இளஞ்சேரல் இரும்பொறை சங்க காலச் சேர மன்னர்களில் ஒருவன். கருவூரைத் தலைநகராகக் கொண்டு ஆண்டவன். 
## இவனைக் குறிக்கும் தொடர்கள்

*இளஞ்சேரல் இரும்பொறை 
*நிலந்தரு திருவின் நெடியோன் 
*பூழியர் கோ 
*வென்வேல் பொறையன் 
*பல்வேல் பொறையன் 
*பல்வேல் இரும்பொறை 
*கொங்கர் கோ 
*குட்டுவர் ஏறு 
*பூழியர் மெய்ம்மறை 
*மரந்தையோர் பொருநன் 
*பெருநல் யானை இறை கிழவோன் 
என்றெல்லாம் இவன் குறிப்பிடப்படுகிறான்.

## புலவர்க்குக் கவரி வீசியது
:அரசனின் முரசை நீராட்டிவர எடுத்துச் சென்றிருந்தபோது, அரசனைக் காணவந்த புலவர் மோசி கீரனார் முரசு வைக்கும் பெருமைக்குரிய கட்டிலில் அது முரசுக்கட்டில் என்று தெரியாமல் அதன்மீது படுத்து உறங்கிவிட்டார். அக்கால வழக்கப்படி இது தண்டனைக்குரிய குற்றம். அரசன் முரசுடன் மீண்டபோது புலவர் நிலையைக் கண்டார். புலவரை அவன் தண்டித்திருக்க வேண்டும். மாறாக, உறக்கம் கலைந்து புலவர் எழும் வரையில், அரசன் புலவருக்குக் கவரி வீசிக்கொண்டிருந்தான். அந்த அளவுக்கு இவன் புலவர்களை மதித்தான்.

## ஆட்சி
*தகடூரைக் கைப்பற்றினான் பெயர் தரும் செய்தி
*கொல்லி மலையை நீண்ட நாள் முற்றுகையிட்டிருந்தான்.
*தேர்ப்படையுடன் சென்று பகைவரைத் தாக்கினான் 
* இவனோடு போரிட்ட பெரும்பூண் சென்னி போர்களத்திலேயே போட்டுவிட்டு ஓடிய குடைகள் கபிலர் இவனது தந்தையைப் பாடி, பதிற்றுப்பத்து ஏழாம் பத்து பரிசாகப் பெற்ற ஊர்களைக் காட்டிலும் அதிகம்.
## கொடை
*பாடினிக்கு நல்ல அணிகலன்கள் பதிற்றுப்பத்து 87 
*பேரியாறு ஒழுகுவது பொல் கொடை வழங்குவான். பதிற்றுப்பத்து 88 
## முன்னோர் பதிற்றுப்பத்து 88
*கடவுள் பெயரிய கானத்தில கல் உயர்த்தியவன் ஆடுகோட்பாட்டுச் சேரலாதன் தண்டாரணியம் காட்டில் கொற்றவையை வழிபட்டு வருடை ஆடுகளைக் கவர்ந்து வந்தவன்
*குட்டம் தொலைய வேலிட்டவன் கடல்பிறக்கோட்டிய செங்குட்டுவன்
*காவல் மரம் கடம்பை வெட்டியவன். களங்காய்க்கண்ணி நார்முடிச்சேரல் 	
*கழுவுள் அரசனை வென்றவன் பெருஞ்சேரல் இரும்பொறை
*அண்டர் ஓட்டியவன். பெருஞ்சேரல் இரும்பொறை
*வாகை மரத்தைக் காவல் மரமாகக் கொண்ட நன்னன் அரசனைத் தேய்த்தவன். களங்காய்க்கண்ணி நார்முடிச்சேரல்
*அயிரை தெய்வத்தை வழிபட்டவன் பல்யானைச் செல்கெழு குட்டுவன்
*வேந்தரும் வேளிரும் பணிய நாடாண்டவன். இமயவரம்பன் நெடுஞ்சேரலாதன்
ஆகியோரின் மருகன் (மரபு வழியில் வந்தவன்) இவன்.

## குறிப்புகள்

## உசாத்துணைகள்
* புலியூர்க் கேசிகன், *பதிற்றுப்பத்து தெளிவுரை*, புலியூர்க் கேசிகன், சென்னை, 2005 (மறுபதிப்பு).
* செல்லம், வே. தி., *தமிழக வரலாறும் பண்பாடும்*, மணிவாசகர் பதிப்பகம், சென்னை, 2002 (மறுபதிப்பு).
* புலியூர்க் கேசிகன், *புறநானூறு தெளிவுரை*, பாரிநிலையம், சென்னை, 2004 (மறு பதிப்பு)
* டான் பொஸ்கோ, ''பண்டைய கேரளாவின் வரலாறு'' 03 ஏப்ரல் 2009 இல் அணுகப்பட்டது.  

## இவற்றையும் பார்க்கவும்
* சேரர்

பகுப்பு:சங்ககாலச் சேரர்
9
சேரமான் கணைக்கால் இரும்பொறை

**சேரமான் கணைக்கால் இரும்பொறை** சேர அரச மரபைச் சேர்ந்தவர். இவர் சோழன் செங்கணான் என்பவரோடு போரிட்டு அவரால் பிடிக்கப்பட்டுச் சிறையில் அடைக்கபட்டார். சிறையில் வாடிய அவர் ஒருமுறை தாகத்துக்குத் தண்ணீர் கேட்டபோது காவலர் காலந்தாழ்த்திக் கொடுத்ததால் அதனைக் குடிக்க மறுத்து ஒரு செய்யுளைப் பாடிவிட்டு வீழ்ந்ததாக வரலாற்றில் சொல்லப்படுகிறது. அப்போது அவர் தனது நிலைக்கு இரங்கிப் பாடிய இச் செய்யுள் புறநானூற்றின் 74 ஆவது பாடலாக உள்ளது.

## பாடல்
குழவி இறப்பினும் ஊன்தடி பிறப்பினும்
ஆள் அன்று என்று வாளில் தப்பார்
தொடர்படு ஞமலியின் இடர்ப்படுத்து இரீஇய
கேள் அல் கேளிர் வேளாண் சிறுபதம்
மதுகை இன்றி வயிற்றுத்தீ தணியத்
தாம் இரந்து உண்ணும் அளவை
ஈன்மரோ இவ் உலகத்தானே?
### அக்கால வழக்கம்
பிறந்த குழந்தை இறந்துவிட்டாலும், பிறக்கும்போதே சதைப் பிண்டமாகப் பிறந்துவிட்டாலும் அந்தப் பிறவிக் குழந்தையை ஆண்மகன் அல்லவென்று எண்ணி அதனை வாளால் காயப்படுத்துவர். இப்போது நான் காயமில்லாமல் வஞ்சகத்தால் பிடிபட்டுக் கிடக்கிறேனே, நான் ஆண்மகன் ஆவேனா?

அன்றியும் என் வயிற்றுத் தீயைத் தணித்துக்கொள்வதற்காகத் தண்ணீரைக் கேட்டுப் பெற்றிருக்கிறேன். இதனை உண்ணவும் வேண்டுமா? (உண்ணக்கூடாது என்று எண்ணி நீரையும் உண்ணாமல் கிடந்து நா வறண்டு உயிர் நீத்தான்) சங்ககாலத் தண்டனை இவ்வாறு இருந்தது.

### அருஞ்சொல்

:மதுகை = மன வலிமை
:கேளல் கேளிர் = பகைவர் தந்த உறவாளி (காவலன்)
:வேளாண் = உதவும் ஆண்மை
:சிறுபதம் = சிற்றுணவாகிய தண்ணீர்

## மூன்று பேர்
கணைக்கால் இரும்பொறை என்னும் பெயருடன் மூவேறு காலகட்டங்களில் சேர அரசர்கள் வாழ்ந்ததை முன்னோரின் வரலாற்றுக் குறிப்புகள் தெரிவிக்கின்றன. சோழன் செங்கணான் வரலாற்றை இங்கு ஒப்பிட்டுப் பார்த்துக்கொள்ள வேண்டும்.
#சங்ககாலப் புலவனாகவும் காணப்படும் இந்தச் சேர மன்னன் திருப்போர்ப்புறம் என்னுமிடத்தில் சோழன் செங்கணானோடு போரிட்டபோது, சோழனால் சிறைபிடிக்கப்பட்டு, உறையூர்க் குடவாயில் கோட்டத்துச் சிறையில் தன்மான வீரனாய் உயிர் துறந்தவன். புறநானூறு 74 பாடலுக்குத் தரப்பட்டுள்ள குறிப்பு காலம் கி.பி. 125-150. இவன் சங்ககாலச் சேரர்களின் கடைசி அரசன்.
# களவழி நாற்பது நூலைக் கேட்டு விடுவிக்கப்பட்டவன். கழுமலம் என்னும் ஊரில் போரிட்டவன். காலம் சற்று முன்பின்னாக கி.பி. 400
# கோயில் கட்டிய கோச்செங்கணான் வரலாற்றோடு குழம்பிக் கிடப்பவன். காலம் சற்று முன்பின்னாக கி.பி. 500

## காண்க
* சங்ககாலத் தண்டனை
## குறிப்புகள்

## வெளி இணைப்பு
சேரமான் கணைக்கால் இரும்பொறை பாடல் புறநானூறு 74]
]

## உசாத்துணைகள்
* புலியூர்க் கேசிகன், *புறநானூறு தெளிவுரை*, பாரிநிலையம், சென்னை, 2004 (மறு பதிப்பு)

பகுப்பு:சங்ககாலச் சேரர்
பகுப்பு:இந்திய அரசர்கள்
டிரிழ்ச்லெட் தொடர்

கணிதவியலில் **டிரிழ்ச்லெட் தொடர்** (Dirichlet series) என்பது கீழ்க்காணும் வடிவில் அமைந்த எந்த கணிதத் தொடருக்குமான பெயர் ஆகும்.

:\sum_{n=1}^{\infty} \frac{a_n}{n^s},

மேலுள்ளதில் *s* மற்றும் *a**n*,&nbsp; *n* = 1, 2, 3, ... என்பன சிக்கலெண்கள்.

டிரிழ்ச்லெட் தொடர் எண்கோட்பாட்டுக் கூறாய்வு இயலில் முக்கியப் பங்கு வகிக்கின்றது. ரீமன் இசீட்டா சார்பியம் இந்த டிரிழ்ச்லெட் தொடராகவே அறியப்படுகின்றது. இது போலவே டிரிழ்ச்லெட் எல்-சார்பியங்களும் டிரிழ்ச்லெட் தொடரால் அமைந்தவை. டிரிழ்ச்லெட் தொடர் யோஃகான் பீட்டர் இகுசுட்டாவ் லெயூன் டிரிழ்லெட் (1805-1859) என்னும் டாய்ட்சு கணிதவியலரைப் பெருமைப்படுத்தும் முகமாக சூட்டப்பட்ட பெயர்.

## எடுத்துக்காட்டுகள்
பெரிதும் அறிந்த டிரிழ்ச்லெட் தொடர்:

:\zeta(s)=\sum_{n=1}^{\infty} \frac{1}{n^s},

என்னும் ரீமன் இசீட்டா சார்பியம் ஆகும்.

மற்றொன்று:

:\frac{1}{\zeta(s)}=\sum_{n=1}^{\infty} \frac{\mu(n)}{n^s}

மேலுள்ளதில் μ(*n*) என்பது மோபியசு சார்பியம்&nbsp;(Möbius function). இதுவும் கீழ்க்காணும் மற்ற தொடர்களும், பிற அறிந்த தொடர்களின் மோபியசுத் தலைமாற்றல் (Möbius inversion) மற்றும் டிரிழ்ச்லெட் பிணைவு(Dirichlet convolution) என்னும் கணிதவினைகள் மூலம் பெறக்கூடியது. எடுத்துக்காட்டாக டிரிழ்ச்லெட் எழுச்சி சார்பியம் (Dirichlet character) \scriptstyle\chi(n) என்பது தரப்பட்டால்,

:\frac{1}{L(\chi,s)}=\sum_{n=1}^{\infty} \frac{\mu(n)\chi(n)}{n^s}

மேலுள்ளதில் L(\chi,s) என்பது ஒரு டிரிழ்ச்லெட் எல்-சார்பியம்(Dirichlet L-function).

மற்ற ஈடுகோள்களில் சில:

:\frac{\zeta(s-1)}{\zeta(s)}=\sum_{n=1}^{\infty} 
\frac{\varphi(n)}{n^s}

மேலுள்ளதில் φ(*n*) என்பது டோழ்சன்ட் சார்பியம்), மற்றும்

:\zeta(s) \zeta(s-a)=\sum_{n=1}^{\infty} \frac{\sigma_{a}(n)}{n^s}

:\frac{\zeta(s)\zeta(s-a)\zeta(s-b)\zeta(s-a-b)}{\zeta(2s-a-b)}
=\sum_{n=1}^{\infty} \frac{\sigma_a(n)\sigma_b(n)}{n^s}

மேலுள்ளதில் σ*a*(*n*) என்பது வகுஎண் சார்பு. வகு எண் சார்பியங்கள் *d*=σ0 வரும் மற்ற ஈடுகோள்கள்:

: \frac{\zeta^3(s)}{\zeta(2s)}=\sum_{n=1}^{\infty}\frac{d(n^2)}{n^s}

: \frac{\zeta^4(s)}{\zeta(2s)}=\sum_{n=1}^{\infty}\frac{d(n)^2}{n^s}.

இசீட்டா சார்பியத்தின் மடக்கை:

:\log \zeta(s)=\sum_{n=2}^\infty \frac{\Lambda(n)}{\log(n)}\,\frac{1}{n^s}

தளம்: Re(*s*)&nbsp;>&nbsp;1. இதில், \scriptstyle \Lambda(n) என்பது வான் மான்கோல்ட் சார்பியம் (von Mangoldt function). மடக்கை நுண்வகையீடு (logarithmic derivative):

:\frac {\zeta^\prime(s)}{\zeta(s)} = -\sum_{n=1}^\infty \frac{\Lambda(n)}{n^s}.

கடைசி இரண்டும் டிரிழ்ச்லெட் தொடர்களின் நுண்வகையீடுகளின் பொதுவான பண்புகளின் சிறப்பு உருப்படிகள்.

லியோவில் சார்பியம்(Liouville function) \scriptstyle\lambda(n) ஐத் தருவதாகக் கொண்டால், கீழ்க்காணும் சமன்பாட்டைப் பெறலாம்:

:\frac {\zeta(2s)}{\zeta(s)} = \sum_{n=1}^\infty \frac{\lambda(n)}{n^s}.

மேலும் ஒரு எடுத்துக்காட்டு இராமனுசன் கூட்டு என்னும் கருத்தைக்கொண்டது:

:\frac{\sigma_{1-s}(m)}{\zeta(s)}=\sum_{n=1}^\infty\frac{c_n(m)}{n^s}.

## இவற்றையும் பார்க்கவும்
* இசீட்டா சார்பிய சீராக்கம்
* ஆய்லர் பெருக்கல்

## உசாத்துணை
* G. H. Hardy, and Marcel Riesz, *The general theory of Dirichlet's series*, Cambridge Tracts in Mathematics, No. **18** (Cambridge University Press, 1915).
*  The general theory of Dirichlet's series  by G. H. Hardy. Cornell University Library Historical Math Monographs.   {Reprinted by} Cornell University Library Digital Collections
* 

பகுப்பு:கணிதத் தொடர்கள்